URBROJ: 179/2021

Koprivnica, 26.3.2021.

Na temelju članka 32. Statuta Muzeja grada Koprivnice (URBROJ: 477/2018 od 30.10.2018., URBROJ: 350/2020 od 20.7.2020.) i članka 4. stavka 2. Odluke o provedbi postupka jednostavne nabave (URBROJ: 538/2020 od 3.12.2020.), ravnatelj Muzeja grada Koprivnice dr. sc. Robert Čimin, viši kustos donio je

**ODLUKU**

**o početku postupka i imenovanju stručnog povjerenstva za pripremu i provedbu postupka**

**jednostavne nabave virtualnog vodiča, instalacija, kalibracija, implementacija i održavanje aplikacijskog sustava beacon za EU projekt „Vinski folklor kao povijesni identitet Podravine i Pomurja“(reVITAlize), program INTERREG V-A programa prekogranične suradnje Mađarska-Hrvatska 2014.-2020.**

**Članak 1.**

Donosi se Odluka o početku postupka i imenovanju stručnog povjerenstva naručitelja za pripremu i provedbu postupka jednostavne nabave virtualnog vodiča, instalacija, kalibracija, implementacija i održavanje aplikacijskog sustava beacon za EU projekt „Vinski folklor kao povijesni identitet Podravine i Pomurja“(reVITAlize), program INTERREG V-A programa prekogranične suradnje Mađarska-Hrvatska 2014.-2020. (u daljnjem tekstu i postupku: Povjerenstvo).

Naručitelj je Muzej grada Koprivnice, Trg dr. Leandera Brozovića 1, Koprivnica, OIB: 26066765805.

Predmet nabave je nabava virtualnog vodiča, instalacija, kalibracija, implementacija i održavanje aplikacijskog sustava beacon za EU projekt „Vinski folklor kao povijesni identitet Podravine i Pomurja“ (reVITAlize), program INTERREG V-A programa prekogranične suradnje Mađarska-Hrvatska 2014.-2020.

Procijenjena vrijednost nabave sukladno Planu nabave Muzeja grada Koprivnice za 2021. godinu iznosi 30.000,00 kuna u koji iznos nije uračunat PDV.

Financijska sredstva za jednostavnu nabavu planirana su u Financijskom planu Muzeja grada Koprivnice za 2021. godinu i u projekcijama za 2022. i 2023. godinu, program 3006 Očuvanje kulturne baštine, aktivnost 300614 INTERREG V-A-reVITAlize, A300614 pozicija 1736, 1737, konto 4221.

Financiranje ove usluge planira se provoditi kroz 18 mjeseci od travnja 2021. godine do rujna 2022. godine u skladu s ugovornom obvezom.

**Članak 2.**

Jednostavna nabava planirana je u Planu nabavu Muzeja grada Koprivnice za 2021. godinu, evidencijski broj nabave **6/21 JDN.**

Kriterij odabira u ovom postupku jednostavne nabave je najniža cijena.

**Članak 3.**

U stručno povjerenstvo u ovom postupku jednostavne nabave imenuju se:

1. Ivan Valent, član

2. Vesna Peršić Kovač, član

3. Jasmina Lazić, član

**Članak 4.**

Odgovorna osoba javnog naručitelja je ravnatelj Muzeja grada Koprivnice dr. sc. Robert Čimin, viši kustos.

**Članak 5.**

Zadaća povjerenstva je priprema i provedba postupka jednostavne nabave, izrada potrebne dokumentacije za nabavu, izrada i slanje poziva za dostavu ponuda, otvaranje, pregled i ocjena ponuda, rangiranje ponuda prema kriteriju za odabir, predlaganje odluke o odabiru ili odluke o poništenju te obavljanje ostalih poslova za provedbu postupka.

Ravnatelj Muzeja grada Koprivnice

dr. sc. Robert Čimin, viši kustos